Vísitala fyrirtækjaskuldabréfa lækkaði um 0,7% í júní . Hlutabréfavísitala GAMMA lækkaði um 1,2% yfir sama tímabil . Vísitala fyrirtækjaskuldabréfa lækkaði um 0,7% í júní og meðaldagsveltan var 105 milljónir . Nýtt sértryggt skuldabréf Íslandsbanka , ISLA CBI 20 , kemur inn í vísitöluna þessi mánaðamót , en flokkurinn vegur um 0,7% í vísitölunni . Ekki voru gefin út bréf í öðrum flokkum svo vigtir innan vísitölunnar breytast lítillega milli mánaða . Hlutfall verðtryggðra bréfa er óbreytt milli mánaða og er 89% af vísitölunni . Markaðsverðmæti skuldabréfa í vísitölunni lækkar um 1 ma. í mánuðinum og er nú 132 ma . Líftími vísitölunnar helst óbreyttur og er 8,1 ár . Hlutabréfavísitala GAMMA lækkaði um 1,2% í júní og nam meðaldagsveltan einum milljarði . Eina fyrirtækið sem hækkaði í mánuðinum voru Hagar ( + 2,2% að teknu tilliti til arðgreiðslu ) . Mest lækkuðu bréf í TM ( - 6,0% ) og Vís ( - 4,6% ) . Í dag koma Sjóvá og Grandi ný inn í vísitöluna , svo fyrirtæki innan vísitölunnar eru nú orðin 12 talsins .